Wahl
Wahl on baltisaksa aadlisuguvõsa. Wahlide aadlisuguvõsale pani aluse Johann Heinrich Wahl, kes töötas mitmetes Liivimaa kubermangu mõisates ametniku ja mõisarentnikuna. Johann Heinrich Wahlile anti aadlitiitel 1795. aastal. Perekonnale kuulusid läbi aegade Kavastu, Kaave, Kärgula, Rääbise, Ala, Vardi, Vana-Nursi, Juba, Sürgavere, Kassinurme, Pajusi, Tapiku ja Adavere mõis.